## Odluka o polaganju depozita u kunama na inozemne financijske kredite i dana jamstva

### NN 94/2000 (26.9.2000.), Odluka o polaganju depozita u kunama na inozemne financijske kredite i dana jamstva

# HRVATSKA NARODNA BANKA

if !supportEmptyParas endif

1871

Na teme­lju članka 15. stavak 1. točka 2. Zakona o kreditnim poslovima s
inozemstvom (»Narodne novine« broj 43/96) i članka 67. stavak 1. točka 6.
Zakona o Hrvatskoj narodnoj banci (»Narodne novine« broj 35/95 – pročišćeni
tekst), Savjet Hrvatske narod­ne banke na sjednici održanoj 20. rujna 2000.
donio je

## ODLUKU

### O POLAGANJU DEPOZITA U KUNAMA NA INOZEMNE FINANCIJSKE KREDITE I DANA JAMSTVA

1.

Banka ovlaštena za poslove s inozemstvom koja zak­ljuči ugovor o korište­nju
financijskog kredita u inozemstvu za konverziju u kune i koja daje jamstvo u
korist stranih osoba po takvim kreditima dužna je po tim poslovima držati kod
Hrvatske narodne banke depozit u kunama razmjerno visini preuzete obveze.

2.

Banka ovlaštena za poslove s inozemstvom uplaćuje kunski depozit na financijski
kredit za konverziju u kune po poslovima koje je zak­ljučila u svoje ime i za
svoj račun i u svoje ime, a za račun druge domaće osobe u visini od 30%, za
kratkoročne kredite zak­ljučene na rok od 1 godine.

3.

Obveza polaga­nja depozita iz točke 2. ove Odluke ne odnosi se na:

– kredite koje koristi Republika Hrvatska

– kredite uz garanciju Republike Hrvatske

– kredite korištene od međunarodnih financijskih institucija,

– kredite za ostvare­nje programa obnove i projekata razvitka koji su od
interesa za Republiku Hrvatsku, sukladno posebnom zakonu, a u okviru planiranog
opse­ga korište­nja financijskih kredita u inozemstvu.

4.

Depozit iz točke 2. ove
Odluke banka ovlaštena za poslove s inozemstvom dužna je uplatiti na poseban račun
Hrvatske narodne banke prilikom primitka sredstava kredita, a najkasnije u roku
od 5 dana.

Povrat uplaćenog depozita
Hrvatska narodna banka će izvršiti 12 mjeseci nakon uplate depozita, u korist
računa banke koja je uplatila depozit, uz uvjet da je kredit otplaćen u
cijelosti.

5.

Banka ovlaštena za poslove s
inozemstvom koja daje jamstvo stranoj osobi po kreditu namije­njenom za
konverziju u kune, dužna je u momentu dava­nja jamstva položiti Hrvatskoj
narodnoj banci depozit u kunama u visini od 10% vrijednosti jamstva.

Depozit u kunama iz stavka 1.
ove točke uplaćuje se po danom jamstvu stranoj osobi po kreditu namije­njenom
za konverziju u kune s rokom povrata do 1 godine.

Povrat uplaćenog depozita
Hrvatska narodna banka će izvršiti 12 mjeseci nakon uplate depozita.

Depozit iz stavka 1. ove točke
banka ovlaštena za poslove s inozemstvom uplaćuje na poseban račun Hrvatske
narodne banke.

6.

Financijski krediti za
konverziju u kune, odnosno jamstva po takvim kreditima, kod kojih se rok
povrata, odnosno va­ljanosti jamstva produžuje na rok do 1 godine smatraju se
novim poslom na koji se primje­njuje obveza iz točke 2. i točke 5. ove Odluke.

7.

Pri izračunu visine depozita
iz točke 2. i 5. ove Odluke koristi se sred­nji tečaj Hrvatske narodne banke na
dan uplate kunskog depozita.

8.

Na depozite iz točke 2. i 5.
ove Odluke, Hrvatska narodna banka ne plaća kamate.

9.

Guverner Hrvatske narodne
banke donijet će pobliže Upute za provedbu ove Odluke.

10.

Danom primjene ove Odluke
prestaje važiti Odluka o uvođe­nju depozita na inozemne financijske kredite,
devizne depozite i izdane garancije (»Narodne
novine« broj 52/98, 73/98, 136/98 i 32/99).

Depozite u kunama uplaćene po
osnovi točke 2. i 5. Odluke o uvođe­nju depozita na inozemne financijske
kredite, devizne depozite i izdane garancije (»Narodne novine« broj 52/98,
73/98, 136/98 i 32/99), Hrvatska narodna banka će vratiti po isteku 12 mjeseci
od uplate.

Depozite u kunama uplaćene po
osnovi točke 6. Odluke o uvođe­nju depozita na inozemne financijske kredite, devizne
depozite i izdane garancije (»Narodne novine« broj 52/98, 73/98, 136/98 i
32/99), Hrvatska narodna banka će vratiti danom primjene ove Odluke.

11.

Ova Odluka stupa na snagu
danom objave u »Narodnim novinama«, a primje­njuje se od 8. prosinca 2000. godine.

O.br. 552/2000.
Zagreb, 20. rujna 2000.

Predsjednik Savjeta
Hrvatske narodne banke
guverner
Hrvatske narodne banke
**dr. Že­ljko Rohatinski,** v. r.

if !supportEmptyParas endif

if !supportEmptyParas endif

Odluka, NN 94/2000-1871